Najmanj, kar je treba vedeti, je velikost. Velikost prstana se sicer lahko do neke mere tudi naknadno prilagodi, a ta poseg je res nepotreben, veliko bolje je že v izhodišču izbrati pravo velikost. Najlažje je to storiti tako, da preverite velikost drugih prstanov, ki jih nosi bodoča zaročenka, lahko pa na različne načine diskretno izmerite obseg njenega prstanca. Možno je, da bodo za velikost vedele njene prijateljice ali drugi bližnji, ki bodo gotovo pripravljeni deliti to informacijo – vprašanje pa je, če bodo zmogli skrivnost zadržati zase!